Sag om bopæl og samvær for parters to fælles børn
Ret: Københavns Byret (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

KØBENHAVNS BYRET
DOM

afsagt den 12. januar 2022

Sagen er behandlet for lukkede døre

Sag BS-14884/2021-KBH

Mor

mod

Far
(beskikket advokat Jacob Kiil)

Denne afgørelse er truffet af Dommer.

Sagens baggrund og parternes påstande
Familieretten har modtaget sagen den 15. april 2021.

Sagsøgeren Mor har nedlagt påstand om, at
Barn 1, Født 2011, skal have bopæl hos sagsøgeren.

Far har fremsat påstand om frifindelse således, at Barn 1
fortsat har bopæl hos ham.

Far har endvidere fremsat påstand om samvær på føl-gende måde:

Løbende samvær:
Samværet ændres fra en 7/7-ordning til en 10/4-ordning, hvor børnene er hos
sagsøger Mor i lige uger fra torsdag efter skole til mandag morgen.



/

2

Jul/nytår:
Fra 2021 (og følgende ulige årstal): Juleaften hos sagsøgte Far -24/12 og 25/12,
og nytårsaften hos sagsøger Mor -31/12 og 1/1.

Fra 2022 (og følgende lige årstal): Juleaften hos sagsøger Mor -24/12 og 25/12,
og nytårsaften hos sagsøgte Far - 31/12 og 1/1.

Vinterferie, uge 7:
Fra 2022 (og følgende lige årstal): med sagsøger Mor fra kl. 15 fre-dag inden
ferien til kl. 7.30 mandag efter ferien.

Fra 2023 (og følgende ulige årstal): med sagsøgte Far fra kl. 15 fredag inden
ferien til kl. 7.30 mandag efter ferien.

Påskeferie:
Fra 2022 (og følgende lige årstal): med sagsøgte Far fra kl. 15 fre-dag inden
ferien til kl. 7.30 mandag efter ferien.

Fra 2023 (og følgende ulige årstal): med sagsøger Mor fra kl. 15 fre-dag inden
ferien til kl. 7.30 mandag efter ferien.

Sommerferie:
Fra 2022 (og følgende lige årstal): med sagsøgte Far de første 3 uger af
sommerferien, og herefter med sagsøger Mor.

Fra 2023 (og følgende ulige årstal): med sagsøger Mor de første 3 uger af
sommerferien, og herefter med sagsøgte Far.

Efterårsferie, uge 42:
Fra 2022 (og følgende lige årstal): med sagsøger Mor fra kl. 15 fre-dag inden
ferien til kl. 7.30 mandag efter ferien.

Fra 2023 (og følgende ulige årstal): med sagsøgte Far fra kl. 15 fredag inden
ferien til kl. 7.30 mandag efter ferien.

Mor har påstået frifindelse, således at der fortsat er en 7/7-ordning.

Dommen indeholder ikke en fuldstændig sagsfremstilling, jf. retsplejelovens §
218 a.

Oplysningerne i sagen
Parterne har fælles forældremyndighed over begge børn.



/

3

Der er fremlagt underretning fra Politi af 30. juni 2020 til Kommune vedrørende
Mors henvendelser til politiet i perio-den fra den 4. juli 2019 til den 11. maj 2020,
hvoraf blandt andet fremgår, at poli-tiets ved nogle af henvendelserne vurderer
Mor som værende psy-kisk uligevægtig og syg.

Af børnefaglig undersøgelse fra Kommune af 22. januar 2021 frem-går blandt
andet:

”…
Børnesamtale med Barn 1 den 14.01.21:
Samtalen start med at ut. spørger om Barn 1 ved, hvorfor vi skal tale sammen i
dag. Barn 1 fortæller at hun godt ved hvorfor. Far har fortalt at det er fordi at BBU
hjælper alle børn i Danmark og det har noget at gøre med at mor og far skæn-des
meget og at mor ikke kan lide far. Ut. fortæller Barn 1 hvad formålet med
samtalen er, og spørger ind til hendes udsagn om at mor ikke kan lide far. Barn 1
fortæller at mor og far skændes meget når de taler sammen, specielt når det om-
handler aftaler. Hun fortæller at til nytår skændtes de og hun synes at det var synd
for mor. Ut. spørg ind til hvad Barn 1 mener med at det var synd for mor. Barn 1
fortæller at det var fordi at de have været hos mor i julen og så skulle de være hos
far til nytår, men det havde mor glemt. Barn 1 fortæller at mor og far skændtes om
dette og mor ringede til Barn 1, og fortalte at hun allerede havde købt ind og alt
muligt og derfor synes Barn 1 det var synd for hende. Barn 1 fortæller at mor
nogle gange synes at tingende er anderledes end de er. Ut. spørger hvad Barn 1
mener med dette. Hun fortæller at mor tror at noget er rigtigt som ikke pas-ser.
Eksempelvis hvis der er kradser på døren, så tror mor at nogen har lavet indbrud i
deres lejlighed. Barn 1 fortæller at mor tror at der har været indbrud flere gange
og hun låser alle ting inde i skabe, også når Barn 1 skal bruge dem. Ut. spørger
hvad Barn 1 så gør hvis tingene er låst inde. Hun fortæller at så spørger hun mor,
om hun kan få dem ud, og det kan hun altid. Barn 1 fortæller at hendes mor er ret
bekymret hele tiden. Ut. spørger om dette gør Barn 1 bekymret eller bange. Barn
1 siger at det gør det ikke.
Barn 1 fortæller at mor har sagt at Barn 1 skal sige at hun gerne vil bo eller være
hos hende. Ut. spørger hvad Barn 1 mener med dette udsagn. Hun fortæller at far
gerne vil have at de skal bo 10-4 hos ham, og så sagde mor at Barn 1 skulle sige
at hun hellere ville være hos mor. Barn 1 fortæller at hun ikke kan sige det, fordi
hun vil gerne være lige meget hos begge forældre, da det ellers ville være synd for
den ene. Barn 1 fortæller end mere at det kan være mere afslappende hos far, da
mor gør rent hele tiden og at de skal tage deres ting op ret tit.

Barn 1 fortæller at far har fået en kæreste og de skal alle flytte sammen snart. Ut.
spørger hvordan Barn 1 har det med det. Hun fortæller at hun synes at det er fint.
De får en større lejlighed og hver deres værelse, så det synes hun er fint. Hun
fortæller at fars kæreste har 2 børn, så de bliver 6 mennesker. Barn 1 synes at fars



/

4

kæreste er sød og hendes børn er søde. Ut. spørger hvordan det er, når de bor
hjemme hos mor, om de også har sit eget værelse i mors hjem. Barn 1 fortæller at
mors lejlighed har 2 værelser og det er Barn 1 og Barn 2's. Hun fortæller at mor
gerne vil sove på sofaen, sådan at de kan få deres eget værelse. Ut. spørger ind til
Barn 1's udtalelse om at mor vasker og rydder op hele tiden. Barn 1 fortæller at
det er ret tit at hun gør rent og at mor bedst kan lide når det er rent og pænt. Barn
1 synes at det nogle gange er irriterende. Ut. spørger hvad de laver når de skal
hygge sig sammen. Barn 1 fortæller at når de er hjemme hos mor ser de en film
el-ler spiller skak, men Barn 2 er ikke særlig social så han sidder for det meste på
værelset. Barn 1 fortæller at mor er meget betænksom og elsker dem højt. Eksem-
pelvis er hun selv vegetar, men hun laver altid kød til Barn 2 og Barn 1.

Ut. spørger ind til, hvordan mor og far kan reagere når de bliver sure. Barn 1 for-
tæller at de bliver aldrig sure, de taler med børnene og råber aldrig.
Ut. spørger Barn 1, om der er noget hun kunne tænke sig at BBU hjalp familien
med. Hun fortæller at det største problem er, at mor og far ikke kan snakke
sammen og det kan være hårdt engang imellem.

Børnesamtale med Barn 2 den 14.01.21:
Samtalen starter med at Ut. spørger om Barn 2 ved hvorfor vi skal tale sammen i
dag. Han siger ja og fortæller at det har noget at gøre med at hans forældre ikke er
enige om mange ting. Ut. fortæller om de formelle krav samt formål med
samtalen.

Der bliver spurgt ind til at de skal flytte i ny lejlighed med far, hans kæreste og
hendes to børn snart. Barn 2 synes at det er fint nok, han var dog bekymret for om
hans værelse blev stort nok til at han kunne have et godt og stort skrivebord til
hans computer. Han synes at det er fint at de skal flytte sammen, de ser jo meget
til hinanden i forvejen og det kan være besværligt nogle gange at skulle rejse
imellem begge hjem så meget. Han fortæller at fars kæreste har to børn, hvor den
ene er ca 11 og den anden er omkring 7 år. Han synes at det er sjovt at lege med
den på syv, han er sød og lille. Der bliver spurgt ind til, hvad de kan finde på at
lave sammen som familie, når de skal hygge sig. Han fortæller at nogle gange
spiller de brætspil eller laver aftensmad sammen, men det er ikke altid at han
gider at være med, da han hellere vil spille videospil. Der bli-ver spurgt ind til
hvad de så laver sammen som familie, når de er hjemme hos mor. Barn 2 fortæller
at det også er brætspil nogle gange, men han kan bedst lige at spille videospil.
Han fortæller at han bruger meget tid inde på værelset hjemme hos mor og at mor
gør rigtig meget rent, så det gider han ikke at være en del af. Barn 2 fortæller at
forskellen imellem at være hos mor og hos far, er at far er mere afslappet og mor
gør rent hele tiden, det kan være irriterende nogle gange.



/

5

Ut. spørger ind til om Barn 2 synes at der er noget BBU kan hjælpe familien med.
Han fortæller at det kunne være dejligt hvis BBU kunne hjælpe mor og far til at
kommunikere bedre med hinanden, sådan at der ikke opstår misforståel-ser.
…”

Forklaringer
I forbindelse med hovedforhandlingen den 20. december 2021 har parterne afgi-
vet følgende forklaringer:

Far har forklaret, at han er 52 år gammel. Han er Udenlandsk statsborger, men
har boet i Danmark i 11 år. Han har permanent ophold-stilladelse. Han er
uddannet Stilling 1 og arbejder som Stilling 2 i Virksomhed. Han bor i en
lejelejlighed på 130 m2 sammen med sin kæreste og hendes to børn samt hans
egne to børn Barn 1 og Barn 2. Han har boet sammen med sin kæreste i et år.

I 2016 gik han og Mor fra hinanden. De havde fra start af en 7/7-ordning. I starten
fungerede det godt. De havde et godt og venligt samarbejde, hvor de blandt andet
kunne fejre fødselsdage sammen. I de sidste 2-3 år er sam-arbejdet ”gået ned af
bakke” derved, at de har fået svært ved at kommunikere og lave aftaler. Det er
hans opfattelse, at det mest skyldes Mors forhold. Hun vil ikke tale med ham i
telefonen, men alene kommunikere via sms-beskeder, når de er uenige.

Barn 2 er 15 år gammel, og Barn 1 er 10 år gammel. De går i forskellige skoler
be-liggende tæt ved både hans og Mors bopæl.

Barn 1 er en dygtig og sød pige. Hun har gode venner fra både hendes gamle og
nye skole. Hun er kreativ og klarer sig godt i skolen. Han synes, at hun er fanta-
stisk. Hun har et godt forhold til hans kæreste og hendes børn på henholdsvis 8 og
12 år, særligt til datteren. Der er dog tegn på, at Barn 1 mistrives, idet Barn 1 er
påvirket af det manglende samarbejde mellem ham og Mor samt af Mors
”mentale sundhed” , som de kalder det.

Barn 2 er en sød og dejlig dreng, der kan lide computere. Barn 2 har et godt for-
hold til hans kæreste og hendes børn, navnlig til sønnen, der også er vild med
computere. Han har ikke så mange nye venner, men han har gamle venner. Han
har nu sit fokus på at komme i gymnasiet, og han vil gerne have et fri-tidsjob. Han
er lidt indadvendt. Barn 2 viser også tegn på mistrivsel, men det er ikke så
alvorligt som Barn 1, men han trækker sig og går ind på sit værelse.

Der har været indberetninger, og der er gennemført en børnefaglig undersø-gelse.
De har fået forskellige tilbud fra kommunen, der kan hjælpe til at for-



/

6

bedre samarbejdet, men det er ikke påbegyndt. Han er positiv overfor disse for-
slag, da de kan hjælpe dem alle sammen. Han kan få samtaler med en psykolog,
så han kan blive bedre til at yde støtte til sine børn som værende børn med en
forælder, der har psykiske problemer.

Det er hans opfattelse, at børnene skal blive boende hos ham, og at de skal have
mere tid hos ham som følge af samarbejdsvanskelighederne og Mors mentale
sundhed. Han er bekymret for Mor. Hun har tidligere været indlagt på psy-kiatrisk
afdeling, og han er bange for, at hun på ny er ved at udvikle en psy-kose. Børnene
er klar over, at Mor har psykiske problemer. Han tror, at bør-nene kommer i
klemme og bliver forvirret som følge af hende problemer, her-under at Mor har så
mange låse på indgangsdøren og er bange for indbrud, og at hun ikke har så meget
tillid til andre mennesker. Desuden påstår Mor, at han lyver og stjæler, hvorfor
børnene spørger ham, hvorfor Mor siger de ting om ham. Hun sender ham også
sms-beskeder om, at han skylder hende penge, hvilket han ikke gør. For nyligt
havde han og Mor aftalt, at børnene måtte fejre fødselsdag hjemme hos ham,
selvom det var i Mors uge, hvilket de begge glædede sig til. Dagen før
fødselsdagen ændrede Mor imidlertid mening, så de kun måtte komme, såfremt
han ændrede børnenes samvær i jule-ferien, hvilket han ikke ville. Det er endnu et
eksempel på, at hun gør børnene forvirret og kede af det, og at hun inddrager dem
i de voksnes konflikt.

Det er derfor hans opfattelse, at børnene skal være mere hos ham, så de bliver
mindre påvirket af situationen hjemme hos mor, og derved kan få mere stabili-tet i
hverdagen. Børnene skal bestemt fortsat have kontakt til Mor, idet de el-lers vil
blive meget kede af det, og hvis Mor på sigt får det bedre, vil hun kunne få mere
samvær igen.

Mor har forklaret, at hun er 49 år gammel. Hun er Uddannet. og arbejder som
Stilling 3 i Arbejdsplads. Hun bor sammen med sine to børn Barn 1 og Barn 2.
Hun har et godt forhold til børnene, og de tri-ves, når de er hjemme hos hende.
Børnene har også et godt forhold til resten af hendes familie.

Da hun i 2016 blev skilt fra sagsøgte Far, fraflyttede hun den fælles bolig og ind i
en lejlighed, hvor der var en del indbrud. Efter råd fra politiet opsatte hun låse og
alarm i lejligheden. I 2018 flyttede hun til sin nuvæ-rende lejlighed for at bo i
samme område som børnene.

Børnene er bekendt med, at hun har haft galdestensanfald. Første gang var i 2009,
hvor hun blev indlagt på en psykiatrisk afdeling. I 2016 fandt man ud af, at hun
led af galdestensanfald, og hun fik opereret galdestenen væk. Hun er mentalt rask,
og det er hårdt for hende at blive beskyldt for ikke at være det.



/

7

Far lider af Diagnose, hvilket medfører, at han kan blive vol-delig og svær at
samarbejde med. Hun har anmeldt ham til Udenlandsk po-liti for blandt andet
voldtægt. Hun har forsøgt at støtte Far, men han pro-jekterer sine problemer over
på hende.

Børnene fik registreret deres folkeregisteradresse hos Far, så han kunne få
boligstøtte. I 2019 blev der vedtaget nye regler, der medførte, at det - som følge
af, at børnene havde folkeregisteradresse hos Far – kun var ham, der modtog
underretning vedrørende børnenes forhold. Familieretshuset foreslog, at de delte
børnenes bopæl, men det ville Far ikke, da han ville beholde alle pengene. Far
påstod samtidigt, at børnene mistrivedes, når de var hos hende, selvom det er
hjemme hos ham, at de mistrives.

Far gennemtvinger ændring af deres aftaler. Det var Far, der beslut-tede først, at
børnene skulle flytte skole, da de ikke havde råd til, at børnene gik på privatskole,
og dernæst, at de ikke skulle gå på samme folkeskole. Desuden skylder Far hende
mindst 20.000 kr. for udgifter, som hun har haft til bør-nene.

Hun har ikke modtaget kommunens oplæg til støtteforanstaltninger. Hun har haft
store problemer med sin e-boks, og det er hendes opfattelse, at den er ble-vet
hacket, hvilket hun har anmeldt til politiet.

Hun ønsker at kommunikere med Far på skrift, da hun ønsker at have de-res
aftaler på skrift. Det er ikke ensbetydende med, at hun ikke vil indgå aftaler, men
det er Far, der løber fra de skrevne aftaler, herunder eksempelvis sid-ste nytår,
hvor hun skulle have børnene nytårsaften, men Far ændrede det på selve dagen.

Det er hendes opfattelse, at såfremt de får løst problemet med delt bopæl, vil det
løse de andre problemer, bortset fra problemet med mistrivsel hos Far, hvor Fars
hund blandt andet har skambidt børnene.

Børnene ønsker en 7/7-ordning, og de er ulykkelige over at have haft samtaler
med Far om, at denne ordning ikke skal fortsætte.

Familierettens begrundelse og resultat
Ifølge forældreansvarslovens § 4 skal afgørelser efter loven træffes ud fra, hvad
der er bedst for barnet, ligesom rettens afgørelser skal søge at medvirke til at sikre
barnets trivsel.

Det fremgår, at parterne ophævede samlivet i 2016, og at Barn 2 og Barn 1,
- der er henholdsvis 15 og 10 år gamle - fik bopæl hos Far og samvær med Mor
efter en 7/7-ordning.



/

8

Efter bevisførelsen finder retten, at det ikke er godtgjort, at det vil være bedst for
Barn 1, at denne ordning, der nu har varet i over 5 år, ændres. Tværtimod fin-der
familieretten, at det vil være bedst for børnene, såfremt de har samme bopæl.

Den omstændighed, at Mor mener, at hun ikke får den fornødne in-formation om
børnene, kan således ikke begrunde et andet resultat, idet retten i den forbindelse
bemærker, at Mor ifølge forældreansvarslovens § 23 efter anmodning har krav på
at få orientering om børnenes forhold fra skoler m.v.

Far frifindes derfor for Mors påstand herom, jf. forældreansvarslovens § 17.

Med hensyn til Fars selvstændige påstand vedrørende ændring af samværet
lægger familieretten til grund, at begge parter udviser stor kærlighed til deres
børn. Familieretten er endvidere opmærksom på, at Barn 1 udtrykker ønske om at
være lige meget hos sine forældre, da det ellers vil være synd for den ene.

Efter bevisførelsen lægger familieretten imidlertid til grund, at Mor på nuværende
tidspunkt har visse psykiske udfordringer, som påvirker parter-nes samarbejde
vedrørende børnene, og at det derfor er bedst for børnene på nuværende tidspunkt,
at deres samvær med Mor ændres som på-stået af Far, jf. forældreansvarslovens §
19 og § 21.

Hvis samværet ikke gennemføres, er der automatisk erstatningssamvær i over-
ensstemmelse med bekendtgørelse om forældremyndighed, barnets bopæl og
samvær m.v. § 9.

THI KENDES FOR RET:

Far frifindes.

Mors samvær med børnene Barn 2 og Barn 1 skal fremover være som følger:

Løbende samvær:
Samværet ændres fra en 7/7-ordning til en 10/4-ordning, hvor børnene er hos
sagsøger Mor i lige uger fra torsdag efter skole til mandag morgen.

Jul/nytår:
Fra 2021 (og følgende ulige årstal): Juleaften hos sagsøgte Far -24/12 og 25/12,
og nytårsaften hos sagsøger Mor -31/12 og 1/1.



/

9

Fra 2022 (og følgende lige årstal): Juleaften hos sagsøger Mor -24/12 og 25/12,
og nytårsaften hos sagsøgte Far - 31/12 og 1/1.

Vinterferie, uge 7:
Fra 2022 (og følgende lige årstal): med sagsøger Mor fra kl. 15 fre-dag inden
ferien til kl. 7.30 mandag efter ferien.

Fra 2023 (og følgende ulige årstal): med sagsøgte Far fra kl. 15 fredag inden
ferien til kl. 7.30 mandag efter ferien.

Påskeferie:
Fra 2022 (og følgende lige årstal): med sagsøgte Far fra kl. 15 fre-dag inden
ferien til kl. 7.30 mandag efter ferien.

Fra 2023 (og følgende ulige årstal): med sagsøger Mor fra kl. 15 fre-dag inden
ferien til kl. 7.30 mandag efter ferien.

Sommerferie:
Fra 2022 (og følgende lige årstal): med sagsøgte Far de første 3 uger af
sommerferien, og herefter med sagsøger Mor.

Fra 2023 (og følgende ulige årstal): med sagsøger Mor de første 3 uger af
sommerferien, og herefter med sagsøgte Far.

Efterårsferie, uge 42:
Fra 2022 (og følgende lige årstal): med sagsøger Mor fra kl. 15 fre-dag inden
ferien til kl. 7.30 mandag efter ferien.

Fra 2023 (og følgende ulige årstal): med sagsøgte Far fra kl. 15 fredag inden
ferien til kl. 7.30 mandag efter ferien.

Ingen af parterne betaler sagsomkostninger til den anden part eller til statskas-sen.



/

 




/